LIETUVOS RESPUBLIKOS Paslapčių apsaugos koordinavimo komisijos posėdžio protokolas

2013 m. kovo 21 d. Nr. 56-3

Vilnius

7. SVARSTYTA. NATO, Europos Sąjungos Lietuvai perduotų įslaptintų dokumentų administravimo taisyklių 45.61 punkto pakeitimo projektas.

Vadovaujantis Lietuvos Respublikos valstybės ir tarnybos paslapčių įstatymo (Žin., 1999, Nr. 105-3019; 2004, Nr. 4-29) 11 straipsnio 4 dalies 7 punktu,

NUTARTA:

Pakeisti Paslapčių apsaugos koordinavimo komisijos 2005 m. liepos 1 d. protokoliniu sprendimu Nr. 4 patvirtintų NATO, Europos Sąjungos Lietuvai perduotų įslaptintų dokumentų administravimo taisyklių 45.61 punktą (Žin., 2005, Nr. 103-3836; 2012, Nr. 135-6951) ir jį išdėstyti taip:

„45.61. Jeigu ADA sistemose ir tinkluose perduodant įslaptintą dokumentą identifikuojamas siuntėjas, gavėjas, nurodomas originalus dokumento pavadinimas, NATO ar ES dokumento numeris, slaptumo žyma ir adresatai, kurie privalo gauti šį dokumentą, lydraštis gali būti nerengiamas.“

Posėdžio pirmininkas	Leonardas Bakaitis

Posėdžio sekretorius	Renaldas Grigas